CELEX: E2017J0007
Language: el
Date: 2018-04-24 00:00:00
Title: Απόφαση του Δικαστηρίου, της 24ης Απριλίου 2018, στην υπόθεση E-7/17 — Εποπτεύουσα Αρχή της ΕΖΕΣ κατά Ισλανδίας (Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — Οδηγία 2014/29/ΕΕ)

9.8.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 280/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
      της 24ης Απριλίου 2018
      στην υπόθεση E-7/17
      Εποπτεύουσα Αρχή της ΕΖΕΣ κατά Ισλανδίας
      
         (Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — Οδηγία 2014/29/ΕΕ)
      
      (2018/C 280/04)
      Στην υπόθεση E-7/17, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να αναγνωριστεί ότι η Ισλανδία παρέλειψε να θεσπίσει τα αναγκαία μέτρα για να εντάξει την πράξη που αναφέρεται στο σημείο 6στ του κεφαλαίου VIII του παραρτήματος II της συμφωνίας για τον Ευρωπαϊκό Οικονομικό Χώρο (οδηγία 2014/29/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διάθεση στην αγορά απλών δοχείων πίεσης), όπως προσαρμόστηκε με το πρωτόκολλο 1 στη συμφωνία, στην εσωτερική της έννομη τάξη και, σε κάθε περίπτωση, παρέλειψε να κοινοποιήσει στην Εποπτεύουσα Αρχή της ΕΖΕΣ τα μέτρα που έχει λάβει για την εφαρμογή της πράξης, όπως απαιτείται βάσει του άρθρου 7 της συμφωνίας, το Δικαστήριο, αποτελούμενο από τους Páll Hreinsson, πρόεδρο και εισηγητή δικαστή, Per Christiansen και Bernd Hammermann, δικαστές, εξέδωσε απόφαση στις 24 Απριλίου 2018, το διατακτικό της οποίας έχει ως εξής:
      Το Δικαστήριο:
      
                  1.
               
               
                  δηλώνει ότι η Ισλανδία παρέβη τις υποχρεώσεις που υπέχει βάσει του άρθρου 7 της συμφωνίας για τον Ευρωπαϊκό Οικονομικό Χώρο, παραλείποντας να θεσπίσει, εντός της ταχθείσας προθεσμίας, τα αναγκαία μέτρα για την εφαρμογή της πράξης που αναφέρεται στο σημείο 6στ του κεφαλαίου VIII του παραρτήματος II της συμφωνίας για τον ΕΟΧ (οδηγία 2014/29/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διάθεση στην αγορά απλών δοχείων πίεσης), όπως προσαρμόστηκε στη συμφωνία βάσει του πρωτοκόλλου 1.
               
            
                  2.
               
               
                  Διατάσσει την Ισλανδία να καταβάλει τα δικαστικά έξοδα.